בס"ד
התוכנית "תרי דף" - עיקרה הוא לימוד 2 דפי גמרא ליום, ובסך הכל לסיים את הש"ס כולו משך שלוש שנים וחצי.
יסודות התוכנית נתמכים בדברי רבותינו זצ"ל, וכדלהלן:
1. [bookmark: _GoBack]ה"נועם אלימלך" (הובא בספר 'ציונים יקרים' עמוד לא') אמר ש"ללמוד תורה כל יום שני דפי גמרא זה אצל הקב"ה יותר חשוב ויותר משפיע מלהתענות יום שלם".

2. הגאון מוילנא ('מעשה רב' עמוד טו') קבע שסדר הלימוד היומי בש"ס הוא "ללמוד כל יום שני דפי גמרא עם פירוש רש"י..."


3. בעל ה'שפע חיים' מצאנז (סליחות תשט"ז דרוש ח) דרש ש"אם כל אחד לומד בכל יום שני דפים גמרא ותוס' או גמרא ורש"י אזי כל המצב היה אחרת והיו נמנעים המון צרות וקליפות שבעולם" והוסיף לבקש "אני חוזר ומבקש מכל אשר ישנו פה שיקבל על עצמו כן באמת ובלב שלם... והבא ליטהר מסייעין אותו".

4. הסטייפלר באחד ממכתביו (קרינא דאיגרתא ח"א מכתב כג) כתב מהו השיעור של לימוד בקיאות ליום, וזו לשון קודשו "לימוד גמרא בקיאות ביום הוא לערך שני דפים בכל יום".

5. הגאון הגדול רבי מיכל יהודה לפקוביץ זצוק"ל סיפר (כפי שהביא בספר 'דרכי החיים' ח"א עמוד רעא') שבהיותו אברך צעיר היה נוהג ללמוד כל יום שני דפי גמרא ובמשך חורף אחד הספיק לסיים את המסכתות ברכות שבת עירובין ופסחים... והעיד "היה לי הדבר לסיפוק גדול!"

6. המשגיח הגה"צ רבי שלמה וולבה בספרו 'עלי שור' (חלק א עמוד עג) כותב "מה נפלא לשמוע לעצת גדולי הדור ללמוד שני דפי גמרא בכל יום. בשיטה זו יכולים לקבל ידיעה הגונה בש"ס במשך שלוש שנים בלבד", וסיים דבריו בקול קורא "מי זה לא ירצה לדעת ש"ס?!".


7. עדות נאמנה בידינו על מרן שר התורה הגר"ח קניבסקי שליט"א (הובא בספר 'אורחות רבינו ח"ד עמוד קנו') שסיים עם כל בניו ש"ס [עם אחד עד גיל 16 ועם השני עד גיל 15 ועם השלישי עד הבר מצוה!] – כל אחד בנפרד – באופן שלמדו שני דפים ליום.

"אשריכם תלמידי חכמים! שדברי תורה חביבין עליכם" 
(מנחות יז' א)
